ਸਮੱਗਰੀ: ਕੋਰੇਨਾ ਕਰਕੇ ਜਿਨ੍ਹਾਂ ਲੋਕਾਂ ਦੀ ਮੌਤ ਹੋਈ ਉਨ੍ਹਾਂ ਦਾ ਸੰਸਕਾਰ ਦਿੱਲੀ ਦੇ ਇੱਕ ਸ਼ਮਸ਼ਾਨ ਘਾਟ 'ਚ ਹੋ ਰਿਹਾ ਹੈ

ਕੋਰੋਨਾਵਾਇਰਸ ਦੀ ਦੂਜੀ ਲਹਿਰ ਨੇ ਲੱਖਾਂ ਘਰਾਂ ਦੇ ਜੀਆਂ ਨੂੰ ਖੋਹ ਲਿਆ ਹੈ। ਮੌਤਾਂ ਦਾ ਅੰਕੜਾ ਹਰ ਦਿਨ ਵੱਧ ਰਿਹਾ ਹੈ।

ਚੇਤਾਵਨੀ: ਇਸ ਫੋਟੋ ਗੈਲਰੀ ਵਿੱਚ ਕੁਝ ਤਸਵੀਰਾਂ ਤੁਹਾਨੂੰ ਪਰੇਸ਼ਾਨ ਕਰ  ਸਕਦੀਆਂ ਹਨ।

ਭਾਰਤ ਲਗਾਤਾਰ ਕੋਰੋਨਾਵਾਇਰਸ ਦੇ ਕੇਸਾਂ ਵਿੱਚ ਵਾਧਾ ਦੇਖ ਰਿਹਾ ਹੈ। ਲੰਘੇ 24 ਘੰਟਿਆਂ ਵਿੱਚ ਕੋਰੋਨਾ ਕੇਸਾਂ ਦੀ ਗਿਣਤੀ ਸਾਢੇ 3 ਲੱਖ ਤੋਂ ਪਾਰ ਹੋ ਗਈ ਹੈ।

ਲੋਕਾਂ ਦੀ ਮੌਤ ਹਸਪਤਾਲ ਵਿੱਚ ਇਲਾਜ ਲਈ ਬਿਨਾਂ ਬੈੱਡ ਤੇ ਆਕਸੀਜਨ ਦੇ ਹੁੰਦੀ ਜਾ ਰਹੀ ਹੈ। 

ਇਹ ਵੀ ਪੜ੍ਹੋ:

ਜਿੱਥੇ ਇੱਕ ਪਾਸੇ ਹਸਪਤਾਲਾਂ ਵਿੱਚ ਮਰੀਜ਼ਾਂ ਲਈ ਬੈੱਡ ਨਹੀਂ ਹਨ ਤਾਂ ਦੂਜੇ ਪਾਸੇ ਸ਼ਮਸ਼ਾਨ ਘਾਟਾਂ ਵਿੱਚ ਸੰਸਕਾਰ ਲਈ ਜਗ੍ਹਾਂ ਦੀ ਘਾਟ ਹੋ ਗਈ ਹੈ। 

ਸ਼ਮਸ਼ਾਨ ਘਾਟ ਵਿੱਚ ਅੰਤਿਮ ਸੰਸਕਾਰ ਕਰਵਾਉਣ ਵਾਲੇ ਕਈ ਲੋਕ ਬਿਨਾਂ ਬ੍ਰੇਕ ਦੇ ਹੀ ਲਗਾਤਾਰ ਕੰਮ ਕਰ ਰਹੇ ਹਨ।

ਦਿੱਲੀ ਦੇ ਕਈ ਸ਼ਮਸ਼ਾਨ ਘਾਟਾਂ ਵਿੱਚ ਥਾਂ ਘੱਟ ਹੋਣ ਨਾਲ ਉੱਥੋਂ ਦੇ ਕਰਮਚਾਰੀਆਂ ਨੂੰ ਪਾਰਕ ਅਤੇ ਹੋਰ ਖਾਲ੍ਹੀ ਥਾਵਾਂ ਉੱਤੇ ਅੰਤਿਮ ਸੰਸਕਾਰ ਕਰਨ ਲਈ ਢਾਂਚੇ ਬਣਾਉਣੇ ਪਏ ਹਨ।

ਅੰਤਿਮ ਸੰਸਕਾਰ ਲਈ ਪ੍ਰਸ਼ਾਸਨ ਨੂੰ ਕਈ ਦਰਖ਼ਤਾਂ ਤੱਕ ਨੂੰ ਵੱਢਣਾ ਪਿਆ ਹੈ। 

ਕੋਰੋਨਾਵਾਇਰਸ ਕਾਰਨ ਜਿਨ੍ਹਾਂ ਦਾ ਦੇਹਾਂਤ ਹੋਇਆ ਹੈ ਉਨ੍ਹਾਂ ਦੇ ਪਰਿਵਾਰ ਨੂੰ ਅੰਤਿਮ ਸੰਸਕਾਰ ਕਰਵਾਉਣ ਲਈ ਘੰਟਿਆਂ ਤੱਕ ਇੰਤਜ਼ਾਰ ਕਰਨਾ ਪੈ ਰਿਹਾ ਹੈ।

ਦਿੱਲੀ ਵਿੱਚ ਅੰਤਿਮ ਸੰਸਕਾਰ ਦੀਆਂ ਇਹ ਕੁਝ ਤਸਵੀਰਾਂ ਹਾਲਾਤ ਬਿਆਨ ਕਰ ਰਹੀਆਂ ਹਨ।

ਪੀਪੀਪੀ ਕਿੱਟ ਪਹਿਨੇ ਹੋਏ ਇੱਕ ਵਿਅਕਤੀ ਆਪਣੇ ਪਰਿਵਾਰਕ ਮੈਂਬਰ ਦੇ ਸੰਸਕਾਰ ਲਈ ਲੱਕੜਾਂ ਇੱਕਠੀਆਂ ਕਰਦਾ ਹੋਇਆ

ਦਿੱਲੀ ਦੇ ਇੱਕ ਸ਼ਮਸ਼ਾਨ ਘਾਟ ਵਿੱਚ ਅੰਤਿਮ ਸੰਸਕਾਰ ਲਈ ਕਤਾਰਾਂ ਵਿੱਚ ਲੱਗੀਆਂ ਲਾਸ਼ਾਂ

ਲਾਸ਼ਾਂ ਦਾ ਇਕੱਠੇ ਹੀ ਸੰਸਕਾਰ ਕਰਨ ਦਾ ਦ੍ਰਿਸ਼

ਪਰਿਵਾਰਕ ਮੈਂਬਰ ਨੂੰ ਸਾਂਭਦਾ ਹੋਇਆ ਵਿਅਕਤੀ

ਕਈ ਥਾਵਾਂ 'ਤੇ ਲਗਾਤਾਰ 24 ਘੰਟੇ ਸਸਕਾਰ ਹੋ ਰਹੇ ਹਨ

ਸੰਸਕਾਰ ਕਰਨ ਵਾਲਾ ਸਟਾਫ਼ ਬਿਨਾਂ ਬ੍ਰੇਕ ਲਏ ਕੰਮ ਕਰ ਰਿਹਾ ਹੈ

ਦਿੱਲੀ ਦੇ ਇੱਕ ਸ਼ਮਸ਼ਾਨ ਘਾਟ ਦਾ ਉੱਪਰੋਂ ਲਿਆ ਗਿਆ ਦ੍ਰਿਸ਼

ਆਪਣੇ ਪਿਤਾ ਦੇ ਸੰਸਕਾਰ 'ਤੇ ਰੋਂਦਾ ਇੱਕ ਪੁੱਤਰ

ਇਹ ਵੀ ਪੜ੍ਹੋ:

(ਬੀਬੀਸੀ ਪੰਜਾਬੀ ਨਾਲ FACEBOOK, INSTAGRAM, TWITTERਅਤੇ YouTube 'ਤੇ ਜੁੜੋ।)

\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਭਾਰਤ ਵਿੱਚ ਵੱਧਦੇ ਕੋਰੋਨਾਵਾਇਰਸ ਕੇਸਾਂ ਦਰਮਿਆਨ ਹਰ ਦਿਨ ਦਿਲ ਨੂੰ ਦਹਿਲਾ ਦੇਣ ਵਾਲੀਆਂ ਤਸਵੀਰਾਂ ਸਾਹਮਣੇ ਆ ਰਹੀਆਂ ਹਨ।